GUNKUL ทุ่มกว่าหมื่นล้านซื้อโซลาร์ฟาร์มญี่ปุ่น 75MW
GUNKUL ทุ่มกว่าหมื่นล้านซื้อโซลาร์ฟาร์มญี่ปุ่น 75 MW- โซลาร์ฟาร์มสระแก้ว 8 MW
13 ต.ค. 2559

นางสาวโศภชา ดำรงปิยวุฒิ์ ประธานกรรมการบริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL ระบุว่า ที่ประชุมคณะกรรมการบริษัทมีมติเห็นการลงทุนในโครงการโรงไฟฟ้าพลังงานแสงอาทิตย์ใน Godo Kaisha East Japan Solar 13 (Iwakuni) เมืองอิวาคุนิ จังหวัดยามางุจิ ประเทศญี่ปุ่น ขนาดกำลังการผลิตตามสัญญาซื้อขายไฟฟ้า 75 เมกะวัตต์ และให้นำเสนอต่อที่ประชุมผู้ถือหุ้นเพื่อพิจารณาอนุมัติ
โดยโครงการดังกล่าวมีมูลค่าการลงทุนรวมประมาณ 31,327.80 ล้านเยน หรือประมาณ 10,776.76 ล้านบาท (อัตราแลกเปลี่ยน 1 เยน : 0.344 บาท ณ วันที่ 11 ตุลาคม 2559) โดยจะผลิตและจำหน่ายไฟฟ้าจากพลังงานแสงอาทิตย์ให้กับ Chugoku Electric Power ซึ่งได้รับสัมปทานในการขายไฟฟ้าให้กับ Chugoku Electric Power ในอัตรารับซื้อไฟฟ้าแบบ Feed-in Tariff (FiT) หน่วยละ 32.00 เยน เป็นระยะเวลา 20 ปี
พร้อมทั้ง อนุมัติแต่งตั้ง บล.ไอ วี โกลบอล เป็นที่ปรึกษาทางการเงินอิสระ เพื่อให้ความเห็นต่อการเข้าทารายการการลงทุนในโครงการโรงไฟฟ้าพลังงานแสงอาทิตย์ Iwakuni ให้แก่ผู้ถือหุ้นเพื่อพิจารณา
นอกจากนั้น ที่ประชุมคณะกรรมการบริษัทยังมีมติอนุมัติให้เข้าซื้อหุ้นใน บริษัท บีเอ็มพี โซล่าร์ จากัด (BMP Solar) ขนาดกำลังการผลิตตามสัญญาซื้อขายไฟฟ้า 8 เมกะวัตต์ โดยเบื้องต้นจะเข้าซื้อหุ้นบุริมสิทธิ์ใน BMP Solar จำนวน 48,000 หุ้น คิดเป็น 48.98% ของทุนจดทะเบียนที่ชาระแล้วรวม 98,000 หุ้น จากนั้น จะเข้าถือหุ้นสามัญเพิ่มขึ้นหลังจากที่บริษัทดังกล่าวได้มีการจำหน่ายไฟฟ้าเชิงพาณิชย์ไปแล้ว 3 ปี ยังผลให้สัดส่วนการถือหุ้นจะเพิ่มขึ้นเป็น 99.99%
ทั้งนี้ BMP Solar เป็นผู้ประกอบการโรงไฟฟ้าพลังงานแสงอาทิตย์ที่ได้รับสัญญาซื้อขายไฟฟ้า (PPA) ประเภทโรงไฟฟ้าพลังงานแสงอาทิตย์ จากการไฟฟ้าส่วนภูมิภาค จำนวน 1 สัญญา ตั้งอยู่ ณ ตำบลท่าเกวียน อำเภอวัฒนานคร จังหวัดสระแก้ว ขนาดกำลังการผลิตตามสัญญาซื้อขายไฟฟ้า 8 เมกะวัตต์ ในอัตรารับซื้อไฟฟ้าแบบ Feed-in Tariff (FiT) หน่วยละ 5.66 บาท เป็นระยะเวลา 25 ปี
ที่ประชุมคณะกรรมการบริษัทยังเห็นชอบการเพิ่มวงเงินการออกและเสนอขายหุ้นกู้อีกจำนวน 3,000 ล้านบาท จากวงเงินเดิมไม่เกิน 3,000 ล้านบาท รวมเป็นวงเงินใหม่ไม่เกิน 6,000 ล้านบาท อายุไม่เกิน 7 ปี เพื่อใช้เป็นเงินทุนหมุนเวียนในการพัฒนาโครงการต่าง ๆ ของบริษัทฯ และให้นำเสนอต่อที่ประชุมผู้ถือหุ้นเพื่อพิจารณาต่อไป โดยกำหนดวันประชุมวิสามัญผู้ถือหุ้นครั้งที่ 2/2559  ในวันที่ 29 พ.ย.59
               
 
 